Kaunti ya Turkana

Kaunti ya Turkana ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010.

Wakati wa sensa ya mwaka 2019 wakazi walikuwa 926,976 katika eneo la km2 68,232.9 msongamano ukiwa hivyo wa watu 14 kwa kilometa mraba.

Makao makuu yako Lodwar. 

 Jiografia 
Kaunti ya Turkana ndio kaunti kubwa zaidi ikiwa na . Imepakana na Uhabeshi, Sudani Kusini (kaskazini), Uganda (magharibi), Pokot Magharibi, Baringo, Samburu (kusini) na Marsabit (mashariki). 

Turkana ina safu za milima: Milima Loima, Milima Lorengippi, Milima Mogila, Milima Songot, Milima Kalapata, Milima Loriu, Milima Kailong’kol na Milima Silale. Safu hizo ni vyanzo vya maji. Vilima vya Tepes, Vilima vya Lokwanamoru, Vilima vya Lorionotom, Vilima vya Pelekech na Vilima vya Loima pia hupatikana katika Turkana. 

Tambarare za kaunti hupatikana katika sehemu kavu za kaunti.

Mto Tarach, Mto Kerio, Mto Kalapata, Mto Malimalite na Mto Turkwel ndio mito mikuu katika kaunti. Mito hii hupungua kiwango cha maji msimu wa kiangazi, na kukauka wakati wa ukame. Ziwa Turkana liko mashariki mwa kaunti. Limegawanywa kati ya Turkana, Marsabit na Uhabeshi. Katika maeneo karibu na ziwa, kuna chemchemi zilizopo. Chemchemi za Eliye ndio chemchemi maarufu na kivutio cha watalii.

Turkana ina tabianchi kavu na nusu kavu. Kaunti hupata misimu miwili ya mvua: Aprili hadi Julai na Oktoba hadi Novemba. 

 Utawala 
Kaunti ya Turkana imegawanywa katika maeneo bunge yafuatayo:
+Eneo bungeKataTurkana KaskaziniKaeris, Lake zone, Lapur, Kaaleng/Kaikor, Kibish, NakalaleTurkana MagharibiKakuma, Lopur, Letea, Songot, Kalobeyei, Lokichoggio, NanaamTurkana KatiKerio Delta, Kang'atotha, Kalokol, Lodwar Township, KanamkemerLoimaKotaruk/Lobei, Turkwel, Loima, Lokiriama/Loren GippiTurkana KusiniKaputir, Katilu, Lobokat, Kalapata, LokicharTurkana MasharikiKapedo/Napeito M, Katilia, Lokori/Kochodin

Idadi ya wakazi katika kaunti ndogo (2019) 
Kibish 36,769
Loima 107,795
Turkana Central 185,305
Turkana East 138,526
Turkana North 65,218
Turkana South 153,736
Turkana West 239,627

Tazama pia
Orodha ya mito ya kaunti ya Turkana
 Wilaya ya Turkana

 Marejeo 

Jamii:Kaunti ya Turkana
Jamii:Kaunti za Kenya